
Selam, htjela bih da mi protumačite jedan san. Jer smatram da mi vi možete dati najbolji odgovor. Ja sam djevojka 16 godina, i nisam neka posebna muslimanka da klanjam, postim i dr. ali vjerujem u Boga. Ranije na nagovor moje prijateljice sam nekoliko dana klanjala ali sam opet prestala. Jednom mi je ona ponovo došla i nagovarala me da pocnem ponovo klanjati, mada to nije jedini put. Ja sam joj rekla da bih voljela da dobijem neki znak od Boga i da bih pocela da klanjam. Takoder sam govorila da bih voljela da na Sudnjem danu se moze zalgati za svoje roditelje prijatelje i dr. ali sam negdje procitala da se niko nece moci zauzmati za nikog, li nakog ovog sna sve je postalo drugacije. Da konacno pocem:


Naime, neka dijeca, uglavnom manja, jos neke zene i ja smo se skupili na proširenju koje se nalazi iznad moje kuce i tu smo trebali da igramo neku igru, kao da se pokrijemo čaršafom nekim mislim da je bijel bio. Onda sam slučajno pogledala prema nebu i vidjela pet kamenova (čini mi se da je bilo 5), u sredini najveći a okolo manji. Prvo sam pomislila ;ok ovo mi se prividilo nešto i to je znak koji sam juče tražila, ali onda sam opet pogledala nebo i kamenje je i dalje bilo tu i kotrljalo se u mijestu. A onda su ljudi počeli da govore : “Počeo je Sudnji dan.”


Okrenula sam se nadesno i vidjela sam pet poslanika kako hodaju u smijeru od grada prema jugu a sve jedan ispod drugoga, obučeni jedni u zeleno,a jedni u crveno i zlatno.. Tada me je obuzeo strah, ali ne strah nizakoga drugog, osim za mene, ono sto sam ranije govorila da bih se zalagala za nekog tada sam se toliko bila uplasila, nisam mislila ninakog drugog osim na sebe.


Nisam mogla doci sebi bila sam zaprepastena, posmilila sam ovo je gotovo, htjela sam da se probudim da bude san(hvala Allahu bio je san) Nastavila sam gledati u nebo opet sam vidjela kamenje, poslanike i jos kao neko ogromno oko. Prema sejecanju mislim da je bilo lijevo i gdje god sam pogledala to oko me gledalo. Onda sam osjetila kao neki povjetarac da je puhnuo, samo nekoliko ljudi i ja smo ostali. I onda se pojavila ploča sa 5 muslimanskih poslanika(imena) i 5 kršćanskih poslanika(imena takođe). Bila sam izgubljena,onda sam potrcala prema kuci svoje prijateljice(koja me nagovarala da klanjam) i dovela je na mjesto gdje sam to sve vidjela. Pitala sam je mogu li sad da se pokajem sto nisam bila toliko okrenuta prema Islamu, da klanjam i dr.


Ona mi je rekla da je proslo vrijeme za kajanje. Pocela sam da placem da je molim da mi kaze da to nije istina, poslije nekoliko sekundi rekla mi je “Pa mozda i mozes jer Allah je Milostiv.” Slijedeci dan sam to sve njoj ispricala i ona mi je rekla da pocnem klanjati ? sto sam i uradila i inšAllah i dalje cu. Sad vas molim da mi ovo vi protumačite. Allah dz.š. da vas nagradi!


* 
* 
* 
* 
* 
* 
* 

 

Znak od Allaha
==============

 

Alejkumusselam.


Bez obzira na san i njegovo tumačenje ti si obavezna da praktikuješ vjerske propise, tj. da klanjaš, postiš … tj. treba da učiš vjeru putem slušanja predavanja, čitanjem islamskih novina i literature i slično. Ako ti ovaj san nije znak da što prije raščistiš sa obavezom klanjanja i pridržavanja vjere, onda ne znam koji znak bi kod tebe mogao probuditi iman.


Inače ja se ne bavim tumačenjem snova jer to nije za svakoga, ali ti moram reći da ti je san prelijep jer ima duboko značenje. Dovoljno je da te Allah ovim snom upozorava na Sebe i na Sudnji dan. Nemoj gubiti vrijeme trudeći se da po svaku cijenu saznaš tumačenje ovog sna, jer se na snovima ne izgrađuju islamski propisi. Ti si dužna biti muslimanka koja se pridržava vjerskih propisa šta god da sanjaš.


Okreni novu stranicu u svom životu koja će biti ispunjena imanom, vjerom, robovanjem Jedinom Allahu, subhanehu ve te’ala, i svime onim što krasi jednu zrelu islamsku ličnost. Budi ponosna što te Allah izabrao da budeš muslimanka i što te uputio na pravi put, jedino Njemu pokorna. Uživaj u ljepoti Islama i imana jer je prava i istinska dunjalučka sreća u iskrenom praktikovanju vjere sa kojom je došao Mustafa (Odabranik), sallallahu alejhi ve sellem. Ve billahi tevfik.


Odgovorio na pitanje: dr.Zijad Ljakić  

Preuzeto sa stranice: <http://www.n-um.com>


